|  |  |
| --- | --- |
| ЦЕЛЕВА ГРУПА | Лица на възраст над 9 години |
| ЗАГЛАВИЕ | В обувките на другите |
| ПРОДЪЛЖИТЕЛНОСТ | 1 час плюс време за подготовка |
| ОБУЧИТЕЛНИ ЦЕЛИ | Да насърчи емпатия спрямо различните хора  Да повиши осведомеността по отношение на неравенството във възможностите, които обществото предлага на своите членове  Да насърчи разбиране на възможните лични последствия от това да си част от определено малцинство или културна група |
| МАТЕРИАЛИ | * Ролеви карти * Свободно пространство (коридор, голяма стая или на открито) * Касетофон или CD плейър и спокойна/релаксираща музика |
| ПОДГОТОВКА | Изчетете внимателно дейността. Прегледайте списъка със „ситуации и събития“ и го адаптирайте според групата, с която работите.  Направете ролеви карти – по една за участник. Копирайте (адаптирания) работен лист на ръка или с копирна машина, изрежете правоъгълничетата и ги прегънете. |
| ИЗПЪЛНЕНИЕ | Създайте спокойна атмосфера с релаксиращ музикален фон или помолете участниците за тишина.  Раздайте ролевите карти на случаен принцип. По една на участник. Кажете им да не ги показват на другите и да не казват какво пише на тях.  Поканете децата/участниците да седнат (за предпочитане на пода) и всеки да изчете своята ролева карта.  Сега ги помолете да започнат да влизат в ролята. За целта можете да изчетете някои от следните въпроси, като правите пауза след всеки един от тях, за да дадете на хората време да помислят и да изградят представа за самите тях и за техния живот според ролевата карта:   |  | | --- | | Какво е било детството ви? В каква къща сте живели? На какви игри сте играли? Какво са работили вашите родители?  Какво е ежедневието ви сега? Къде се социализирате с други хора? Какво правите сутрин, следобед и вечер?  Какъв начин на живот водите? Къде живеете? Колко пари печелите на месец? Какво правите в свободното си време? Какво правите, когато сте на почивка?  Какво ви вълнува и какво ви плаши? |   Сега помолете хората да запазят пълна тишина и да се подредят заедно един до друг (като на стартова линия)  Кажете на участниците, че ще изчетете списък със ситуации или събития. Всеки път, когато могат да отговорят с „да“ на това, което четете, те трябва да правят стъпка напред. В противния случай трябва да останат на място.  Изчетете ситуации една по една. Правете паузи между тях, за да позволите на хората да стъпят напред и да се огледат на какви позиции са спрямо другите.  Накрая поканете всички да отбележат на каква позиция се намира спрямо другите в крайното положение, което са заели. Дайте им няколко минути да излязат от ролята преди да направите преглед на случилото се. |
| РОЛЯ НА УЧИТЕЛЯ | Води процеса |
| ВЪЗМОЖНИ РИСКОВЕ & КАК ДА СЕ СПРАВИМ С ТЯХ | Генерализации – обърнете внимание, че начинът, по който възприемаме ролята е много субективен и се базира на получени от медиите представи. Реалността е различна. По време на обсъждането и оценката е важно да проучите по какъв начин участниците са получили информация за персонажа от ролята, която им се е паднала. Дали от личен опит или по други канали (новини, книги, шеги)? Дали са сигурни, че информация и образите, които имат в главите си са достоверни? По този начин може да представите как работят стереотипите и предразсъдъците. |
| ИНСТРУМЕНТ ЗА ОБРАТНА ВРЪЗКА | Осигурете време за задълбочена дискусия като използвате следните въпроси:  Започнете като попитате участниците за това, което се е случило и с какви чувства излизат от дейността и продължете като повдигнете въпроси относно това, което са научили.   1. Как се чувстваха хората, правещи крачки напред – а онези, които оставаха на място? 2. За онези, които често стъпваха напред, в какъв момент започнаха да забелязват факта, че другите не се движат със същата скорост като тях? 3. Някой почувства ли, че има моменти, в които основни човешки права са потъпкани? 4. Дали участниците могат да познаят какви са били ролите на другите? (в този момент позволете на участниците да споделят какви са били техните роли) 5. Колко лесно или трудно е било да се изиграят дадени роли? Как са си представяли човека, когото играят? 6. Дали упражнението е огледало на обществото по някакъв начин? Ако да, какъв? 7. Кои човешки права са заложени на карта във всяка от ролите? Някой може ли да каже кои човешки права не са били уважени или до кои права не е имал достъп? 8. Какви първи стъпки може да бъдат предприети, за да се отговори на проблема с неравенството в обществото? |

**РОЛИ**

|  |  |
| --- | --- |
| Вие сте бежанец от Сомалия, който живее в бежански лагер в Кения | Вие сте местен Huaorani, който живее в национален парк Yasuni в Еквадор |
| Вие сте млад пакистански студент от регион горен Sindh | Вие сте себе си |
| Вие сте себе си | Вие сте сириец, търсещ убежище в ЕС |
| Вие сте американски милионер | Вие сте аржентински едър земевладелец |
| Вие сте дребен китайски фермер, изселен от горен Меконг заради изграждането на язовирна стена | Вие сте изпълнителен директор на мултинационална корпорация |
| Вие сте бежанец от Дарфур с признат статут в ЕС | Вие сте студент във Франция със сенегалски корени |
| Вие сте климатичен бежанец от Папуа Нова Гвинея | Вие сте обезземлен бразилси фермер |
| Вие сте незаконен мигрант от Южна Нигерия | Вие сте сенегалски учител, който от години законно живее в ЕС и обработва стомана |
| Вие сте собственик на голяма фирма в Германия | Вие сте афганистански студент, работещ в турска мина |
| Вие сте палестинско момиче, живеещо в Ивицата Газа | Вие сте болногледач от Украйна, който живее в ЕС |

Прочетете на глас следните ситуации. Дайте време на участниците да реагират като пристъпят напред или останат на място, както и да проверят къде са позиционирани в сравнение с останалите участници.

* Никога не сте се сблъсквали с каквито и да било финансови трудности.
* Имате приличен дом с телефон и телевизия.
* Смятате, че вашите език, религия и култура са уважавани в обществото, в което живеете.
* Чувствате, че вашето мнение по социални и политически въпроси има значение и че се вслушват във вашите мнения.
* Другите хора се допитват до вас по различни въпроси.
* Не се страхувате ако ви спре полиция.
* Знаете към кого да се обърнете за съвет и помощ, в случай, че се нуждаете от такива.
* Никога не сте се чувствали дискриминирани заради вашия произход.
* Разполагате с достатъчно социална и здравна защита на вашите нужди.
* Можете да ходите на почивка веднъж в годината.
* Можете да каните приятели на вечеря вкъщи.
* Водите интересен живот и сте с положителна нагласа за вашето бъдеще.
* Смятате, че можете да учите и да се занимавате с професия по ваш избор.
* Не се страхувате, че могат да ви тормозят или да ви нападнат на улицата или по медиите.
* Можете да гласувате на националните и местни избори.
* Можете да отбелязвате най-важните религиозни празници заедно с вашите роднини и близки приятели.
* Можете да участвате в международен семинар в чужбина.
* Можете да ходите на кино или на театър поне веднъж седмично.
* Не се боите за бъдещето на вашите деца.
* Можете да си купувате нови дрехи поне веднъж на всеки три месеца.
* Можете да се влюбите в човека, който сами сте избрали.
* Смятате, че вашите компетенции са ценени и уважавани в обществото, в което живеете.
* Можете да се възползвате от Интернет.

\*Дейност, адаптирана от проект SAME world и инструмента Compass.